MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK
…./2015.(……) önkormányzati rendelete

a hulladékgazdálkodási közszolgáltatásról szóló 9/2014.(IV.9.) önkormányzati rendelet
módosításáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében foglalt feladatkörében eljárva a hulladékról szóló 2012. évi CLXXXV. törvény 35. §-ában kapott felhatalmazás alapján a hulladékgazdálkodási közszolgáltatásról szóló 9/2014.(IV.9.) önkormányzati rendeletét az alábbiak szerint módosítja:

1. § Martfű Város Önkormányzata Képviselő-testületének a hulladékgazdálkodási közszolgáltatásról szóló 9/2014.(IV.9.) önkormányzati rendelete (továbbiakban: Rendelet) 6. § (2) bekezdése helyébe a következő rendelkezés lép:
(2) A Közszolgáltató az ingatlanhasználók számára a vegyes hulladék gyűjtésére a szállítóeszközéhez rendszeresített gyűjtőedényt, az elkülönítetten gyűjtött hulladék gyűjtésére a szállítóeszközéhez rendszeresített gyűjtőedényt és műanyag zsákot (továbbiakban: gyűjtőedény) biztosít. A Közszolgáltató – ha e rendelet eltérően nem rendelkezik – csak a közszolgáltatás ellátására rendszeresített gyűjtőedényben elhelyezett hulladékot köteles elszállítani.
2.  § A Rendelet 6. § (3) bekezdésének a.) pontjában a „szállítóeszközéhez rendszeresített” szövegrész hatályát veszti.

3. § A rendelet 6. § (5) és (6) bekezdése helyébe a következő rendelkezés lép:

(5) A Közszolgáltató az ingatlanhasználók által elkülönítetten gyűjtött, háztartásban keletkező zöldhulladék átvételéről, elszállításáról házhoz menő gyűjtés keretében gondoskodik.
(6) Az (5) bekezdésben foglalt hulladék átvétele és elszállítása április 1. és november 15. között szükség szerint, de legalább kéthetente a Közszolgáltató szállítási ütemterve szerint történik.

4. § A rendelet 7. § (1) bekezdése a következő d.) ponttal egészül ki:
d.) Köteles a vegyes hulladéktól elkülönítetten gyűjteni a műanyag, fém- és papírhulladékot.

5. § A rendelet 7. § (2) bekezdésében a  „- előzetes bejelentést követően – „ szövegrész hatályát veszti.

6. § A Rendelet 16. § (2) bekezdése helyébe az alábbi rendelkezés lép:

(2) A gyűjtőszigeteken üveghulladék elhelyezésére van lehetőség.

7. § Rendelet a következő 16/A. §-sal egészül ki:

16/A. § (1) A háztartási hulladék egyes összetevőinek elkülönített gyűjtését a Közszolgáltató házhoz menő gyűjtés keretében látja el.
(2) A Közszolgáltató a házhoz menő gyűjtés keretében a vegyes, papír, műanyag és fémhulladék gyűjtését végzi.
[bookmark: _GoBack](3) A házhoz menő gyűjtés keretében a papír, műanyag és fémhulladék gyűjtéséhez a Közszolgáltató a családi házas területeken egyszer felhasználható cégjelzéses műanyag zsákot, a sűrűn lakott, többszintes lakóingatlanok és társasházak területén a rendelet 3. mellékletében foglalt, közterületen elhelyezett gyűjtőedényeket biztosít.
(4) Az elkülönítetten gyűjtött hulladék elszállítását a közszolgáltató szükség szerint, de legalább negyedévente, szállítási ütemterve szerint végzi.
(5) A hulladékgyűjtő szigetek kialakításához, valamint a gyűjtőedények elhelyezéséhez szükséges közterület igénybevételét az önkormányzat térítésmentesen biztosítja.

8. § A Rendelet 8. alcíme „és kerti hulladékgyűjtés” szövegrésze hatályát veszti.

9. § A Rendelet 17. § (5) bekezdése, és a (7) bekezdésének „illetve a tavasszal és ősszel megszervezésre kerülő kerti hulladék elszállítás” szövegrésze hatályát veszti.

10. A Rendelet 2. melléklete helyébe e rendelet 1. melléklete lép.

11. A Rendelet e rendelet 2. mellékletével egészül ki.


Záró rendelkezések

12. § A rendelet kihirdetését követő napon lép hatályba, és hatálybalépését követő napon hatályát veszti.

